CELEX: 32011D0453
Language: bg
Date: 2011-07-13 00:00:00
Title: 2011/453/ЕС: Решение за изпълнение на Комисията от 13 юли 2011 година за приемане на указания за докладване от държавите-членки съгласно Директива 2010/40/ЕС на Европейския парламент и на Съвета (нотифицирано под номер C(2011) 4947)

23.7.2011   
            
            
               BG
            
            
               Официален вестник на Европейския съюз
            
            
               L 193/48
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 13 юли 2011 година
   за приемане на указания за докладване от държавите-членки съгласно Директива 2010/40/ЕС на Европейския парламент и на Съвета
   (нотифицирано под номер C(2011) 4947)
   (2011/453/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2010/40/ЕС на Европейския парламент и на Съвета от 7 юли 2010 година относно рамката за внедряване на интелигентните транспортни системи в областта на автомобилния транспорт и за интерфейси с останалите видове транспорт (1), и по-специално член 15, параграф 2 от нея,
   като има предвид, че:
   
               (1)
            
            
               Съгласно член 17, параграф 1 от Директива 2010/40/ЕС държавите-членки следва да представят на Комисията не по-късно от 27 август 2011 г. доклад относно техните национални дейности и проекти по отношение на приоритетните области.
            
         
               (2)
            
            
               Съгласно член 17, параграф 2 от Директива 2010/40/ЕС държавите-членки следва да представят на Комисията не по-късно от 27 август 2012 г. сведения за националните дейности във връзка с интелигентните транспортни системи (ИТС) през следващите пет години.
            
         
               (3)
            
            
               Съгласно член 17, параграф 3 от Директива 2010/40/ЕС държавите-членки следва да докладват на всеки три години след първоначалния доклад относно напредъка по изпълнението на действията, посочени в член 17, параграф 1.
            
         
               (4)
            
            
               Съгласно член 17, параграф 2 от Директива 2010/40/ЕС следва също така да бъдат приети указания за докладване от държавите-членки.
            
         
               (5)
            
            
               Мерките, предвидени в настоящото решение, са в съответствие със становището на Европейския комитет по ИТС, учреден в съответствие с член 15, параграф 1 от Директива 2010/40/ЕО,
            
         ПРИЕ НАСТОЯЩОТО РЕШЕНИЕ:
   Член 1
   Приемат се Указания за докладване от държавите-членки, както е посочено в приложението.
   Член 2
   Адресати на настоящото решение са държавите-членки.
   
      Съставено в Брюксел на 13 юли 2011 година.
      
         
            За Комисията
         
         Siim KALLAS
         
            Заместник-председател
         
      
   
   
      (1)  ОВ L 207, 6.8.2010 г., стр. 1.
   
      ПРИЛОЖЕНИЕ
      
         УКАЗАНИЯ ЗА ДОКЛАДВАНЕ ОТ ДЪРЖАВИТЕ-ЧЛЕНКИ СЪГЛАСНО ДИРЕКТИВА 2010/40/ЕС
      
      1.   Първоначален доклад
      
      Докладът, посочен в член 17, параграф 1 от Директива 2010/40/ЕС, наричан по-долу „първоначалният доклад“, следва да представя текущото състояние на националните дейности и проекти по отношение на приоритетните области, посочени в член 2 и приложение I от Директива 2010/40/ЕС.
      Първоначалният доклад следва да включва въведение, съдържащо общ преглед на националните дейности и проекти и съответните данни за контакт в държавата-членка, т.е. наименование на организацията, тип на организацията (министерство/национален орган/изпълнител/друг), име на лице за контакт, адрес на електронна поща, телефонен номер и други.
      Първоначалният доклад следва да включва също така и описание на националните дейности и проекти във всяка приоритетна област и, където е уместно и се смята за подходящо от държавата-членка, описание на съответните инициативи, тяхната цел, срокове, ориентири за напредъка, ресурси, основни заинтересовани страни и състояние.
      При възможност следва да се представят числени стойности за по-добро измерване на постигнатия напредък и за улеснение при евентуално бъдещо сравнение с общоприети еталони.
      2.   Сведения за националните дейности във връзка с ИТС
      
      Сведенията за националните дейности във връзка с ИТС през следващите пет години, посочени в член 17, параграф 2 от Директива 2010/40/ЕС, трябва да представляват общ доклад за предвидените през следващите пет години дейности, свързани с внедряване на ИТС в държавата-членка. Този доклад трябва да съдържа най-малко съответните данни във връзка със следното:
      
                  а)
               
               
                  описание на националния подход и/или стратегия за разработване и внедряване на ИТС, включително основните им цели;
               
            
                  б)
               
               
                  описание на техническата и правната рамка, приложими към разработването и внедряването на ИТС;
               
            
                  в)
               
               
                  описание на дейностите по внедряването на ИТС;
               
            
                  г)
               
               
                  описание на националните приоритетни области за действия и свързаните с тях мерки, включително посочване как те са свързани с приоритетните области, посочени в член 2 от Директива 2010/40/ЕС;
               
            
                  д)
               
               
                  изпълнението на текущите и планираните дейности по отношение на:
                  
                              —
                           
                           
                              инструменти,
                           
                        
                              —
                           
                           
                              ресурси,
                           
                        
                              —
                           
                           
                              консултация и активни заинтересовани страни,
                           
                        
                              —
                           
                           
                              ориентири за напредъка,
                           
                        
                              —
                           
                           
                              мониторинг.
                           
                        
            3.   Доклади за напредъка
      
      Докладите, които следва да бъдат представяни по силата на член 17, параграф 3 от Директива 2010/40/ЕС, наричани по-долу „доклади за напредъка“, трябва да следват същата структура, както в първоначалния доклад, и да очертават постигнатия напредък след предходния доклад.